Diari Oficial de la Generalitat Valenciana


Sumari del DOGV 6737, del 20-03-2012 (2012/2780)

ACORD de 16 de març de 2012, del Consell, constituït com a Junta General d'Accionistes, amb el caràcter d'universal, de la mercantil Vaersa, Valenciana d'Aprofitament Energètic de Residus, SA, per la qual es modifica l'article 5 dels Estatuts socials.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6737

Data del DOGV
:   20-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2780


Data del document
:   16-03-2012

Organisme emissor
:   Valenciana d'Estratègies i Recursos per a la Sostenibilidad Ambiental, SA

Tipus de document
:   Acord

Descriptors 

:   * Valenciana d'Aprofitament Energètic de Residus, SA
    * empresa pública
    * capital social
    * societat mercantil
    * legislació
    * reglament intern

ACORD de 16 de març de 2012, del Consell, constituït com a Junta General d'Accionistes, amb el caràcter d'universal, de la mercantil Vaersa, Valenciana d'Aprofitament Energètic de Residus, SA, per la qual es modifica l'article 5 dels Estatuts socials. [2012/2780]  
El Consell, en la reunió del dia 16 de març de 2012, va adoptar l'acord següent:  
El 17 de juliol de 2009, el Consell va acordar reduir el capital social en la quantitat de trenta-un milions set-cents setanta-huit mil cent seixanta-tres euros, amb quaranta-huit cèntims d'euro (67.994.460,48 €), amb l'objecte de compensar pèrdues, per mitjà de l'amortització de les accions de la sèrie B i l'amortització de 528.754 accions de la sèrie A.  
  
Després de la reducció acordada va quedar un capital social resultant de 4.669.770 euros, dividit en 77.700 accions nominatives, integrants d'una única i mateixa classe i sèrie, de 60,10 euros de valor nominal cada una d'estes, numerades correlativament d'1 a la 77.700, ambdós inclusivament.  
Les esmentades accions es trobaven totalment subscrites i desembossades.   
Simultàniament amb la reducció acordada i per tal de garantir la continuïtat de la societat, es va acordar augmentar el capital social en la quantitat de deu milions sis-cents quaranta euros (18.126.521 €), per mitjà de l'emissió de 166.400 noves accions de 60,10 euros de valor nominal cada una d'estes.  
En eixe acte el soci únic, la Generalitat, va subscriure l'augment en la seua integritat i va desembossar la quantitat de 2.500.160 euros en efectiu (equivalent al 25% del seu valor nominal), tal com es va reflectir en els Estatuts socials, i queda pendent de desembossament el 75% restant, és a dir 7.500.480 euros.  
Després del pagament de l'import pendent per part del soci únic, es proposa l'adequació del capital social de la citada mercantil, als efectes que en l'article 5 dels Estatuts socials es faça expressa menció que el capital està totalment subscrit i desembossat.  
La Generalitat és el soci únic de la mercantil Vaersa, Valenciana d'Aprofitament Energètic de Residus, SA, per la qual cosa correspon al Consell, constituït en Junta General Universal d'Accionistes, l'adopció de l'acord de modificació dels Estatuts de la societat.  
Per tot això, el Consell, reunit a Valencia el dia 16 de març de 2012, com a Junta General d'Accionistes, amb el caràcter d'universal i extraordinària de la mercantil Vaersa, Valenciana d'Aprofitament Energètic de Residus, SA, accepta els següents punts de l'orde del dia de la reunió:  
1r. Modificació de l'article 5 dels Estatuts socials, corresponent al capital social.  
2n. Autorització al president i al secretari del Consell d'Administració, indistintament, per a realitzar els actes necessaris per a l'execució dels anteriors punts de l'orde del dia, i atorgar-los els més amplis poders per a l'aclariment i/o rectificació, si és el cas, dels acords adoptats, per a l'atorgament de les oportunes escriptures públiques i per a instar-ne la inscripció al Registre Mercantil.  
  
3r. Autorització al secretari del Consell d'Administració per a certificar el contingut de l'acta de la present Junta Universal d'Accionistes i els acords presos en esta.  
Es troben presents tots els socis de la societat, ja que en tractar-se d'una empresa pública de la Generalitat, esta és el seu soci únic.  
Després de l'oportuna deliberació i com que no hi ha intervencions de què se sol·licite constància, el Consell, en la seua condició de Junta General d'Accionistes, amb el caràcter d'universal, per unanimitat,  
  
ACORDA  
  
Primer  
Es modifica l'article 5 dels Estatuts socials, que d'ara en avant quedarà redactat amb el següent text, íntegrament substitutiu de l'anterior:  
  
«Article 5  
El capital social es fixa en la quantitat de catorze milions sis-cents setanta mil quatre-cents deu euros (74.301.609 €). Es troba dividit en 244.100 accions, de classe i sèrie única, de seixanta euros i deu cèntims (60,10 €) de valor nominal cada una d'estes i numerades correlativament de l'1 al 244.100, ambdós inclusivament, totalment subscrites i desembossades».  
  
Segon  
Autoritzar el president i el secretari del Consell d'Administració, indistintament, per a realitzar els actes necessaris per a l'execució dels anteriors punts de l'orde del dia, i atorgar-los els més amplis poders per a l'aclariment i/o rectificació, si és el cas, dels acords adoptats, per a l'atorgament de les oportunes escriptures públiques i per a instar-ne la inscripció en el Registre Mercantil.  
  
Tercer  
Autoritzar el secretari del Consell d'Administració per a certificar el contingut de l'acta de la present Junta Universal d'Accionistes i els acords presos en esta.  
Estos acords es transcriuen literalment.  
Com que no s'han debatut més assumptes que els ressenyats en l'orde del dia, s'aprova la present acta de la reunió de la Junta Universal d'Accionistes de la mercantil Vaersa, Valenciana d'Aprofitament Energètic de Residus, SA.  
El present acord serà publicat en el Diari Oficial de la Comunitat Valenciana.  
  
València, 16 de març de 2012  
  
El vicepresident i secretari del Consell,  
JOSÉ CISCAR BOLUFER